Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
UNESCO hääletab uuesti resolutsioonikavandi teemal,
mis ei tunnusta Templimäe piibellikku tausta,
pärast Mehhiko palvet oma seisukohta muuta.
Venemaa Kaitseministeerium teatas 8-tunnisest vaherahust Aleppos,
et elanikud ja mässulised saaksid linnast lahkuda.
Washingtoni sõnul on kampaania Iraagi linna Mosuli tagasivallutamiseks
tähtis osa ISISe hävitamisest.
ÜRO Haridus-, Teadus- ja Kultuuriorganisatsioon UNESCO
hääletab uuesti resolutsioonikavandi teemal,
mis ei tunnusta Templimäe piibellikku tausta,
pärast Mehhiko palvet oma seisukohta muuta.
Varem resolutsiooni poolt hääletanud Mehhiko Välisministeeriumi teatel
ei nõustu Kesk-Ameerika riik resolutsiooni osaga,
mis mainib Jeruusalemma pühapaiku vaid islaminimetustega.
Mehhiko tahab tagasi võtta ja muuta oma varasemat häält
vaid päev enne seda,
kui UNESCO täitevkomitee pidi lõpetama resolutsiooni menetluse.
Eelnõu, mis nimetas Jeruusalemma okupeeritud Palestiinaks,
esitasid seitse moslemiriiki:
Alžeeria, Egiptus, Liibanon, Maroko, Omaan, Qatar ja Sudaan.
ÜRO peasekretär Ban Ki-moon distantseerus resolutsioonist,
mõistes hukka fakti, et see ei tunnustanud
vaid moslemite nimetust kandnud Templimäe piibellikku nime.
Iisraeli UNESCO saadik Carmel Shama Hacohen
ütles viimatiste arengute järel,
et juudiriik ei anna alla ja võitleb lõpuni, kõigi ootuste vastu.
Ta märkis, et Mehhiko ajaloolise hääletusmustri muutmine
on Iisraelile moraalne ja diplomaatiline saavutus
ning näitab resolutsiooni toetuse jätkuvat erodeerumistrendi.
Süüria konflikti teemal -
Venemaa Kaitseministeerium teatas 8-tunnisest vaherahust Aleppos,
et tsiviilelanikud ja mässulised linnast lahkuda saaksid.
Moskva välistas siiski vaherahu pikendamise,
rõhutades, et see annab islamistidele vaid võimaluse linnas ridu koondada.
Antud olukorras pole ühepoolne vaherahu mõttekas,
kuna Nusra Rinne ja sellega seotud rühmitused saavad hinge tõmmata,
koondavad ridu ja taastavad oma sõjalise võimekuse.
Venemaa peastaabi ülema põhioperatsioonide väejuhatus teatas,
et Moskva töötab teiste jõududega,
kes võivad mõjutada al-Qaeda sidemetega Nusra Rinnet,
et püüda veenda neid linnast ahkuma.
Vene Föderatsioon töötab ÜRO ja riikidega,
kel on mõju Nusra Rindele, et nende read Aleppost välja viia,
kooskõlas ÜRO erisaadiku Staffan de Mistura algatusega.
Mõistame, et kõigi küsimuste lahendamine võtab aega,
nii et vahepeal otsustasime aega mitte kaotada
ja algatada humanitaarpausi eelkõige tsiviilelanike liikumiseks,
haigete ja haavatute evakueerimiseks ja ka mässuliste lahkumiseks.
USA sõnul on Venemaa vaherahu "liiga vähe liiga hilja".
EL-i sõnul aga võib see hea algus olla, kuid see sõltub sellest,
kas humanitaarabi jõuab linna idaossa,
mis kõige enam abi vajab.
See võib olla algus. Arutelud käivad,
kas kaheksast tunnist piisab
abi jõudmiseks Ida-Alepposse või ei.
EL välispoliitikajuht Mogherini kommenteeris teemat
pärast EL 28 välisministri kohtumist Luxembourgis,
kus EL mõistis hukka Venemaa õhukampaania Süürias,
süüdistas Venemaad võimalikes sõjakuritegudes
ja lubas majandussanktsioone Assadi valitsusele Süürias.
Kuigi EL Süürias sõjaliselt ei osale,
oli see kõige karmim avaldus Venemaa rolli suhtes Süürias
ja kõlas pärast päevi kestnud kõnelusi ja Venemaa liitlaste vastuseisu.
Luxembourgi kohtumisel osalenud ÜRO Süüria erisaadik hoiatas,
et Aleppo võib varsti varemeis olla.
Rõhutasin, et Aleppo küsimus on kriitiline.
Iga arutelu, mis unustab fakti,
et kui me enne detsembrit Aleppole lahendust ei leia,
Aleppot enam ei eksisteeri, on fundamentaalne.
Prantsuse välisminister hoiatas pleki eest,
mille konflikt Euroopa ajalukku jätab,
kui EL ei suuda koonduda ja seda lõpetada.
Pealetungist Mosulile -
EL välispoliitikajuht Mogherini rõhutas, et EL toetab Mosuli operatsiooni.
Mosulit peetakse ISISe pealinnaks Iraagis.
Mogherini rõhutas, et tähtis on kaitsta linnaelanikke.
Esiteks - Iraagi võimudel ja rahval on meie täielik toetus
sel raskel ajal.
Mosuli tsiviilelanike kaitsmisest tuleb teha prioriteet number üks,
nagu ka rahvusvaheliste humanitaarseaduste järgimisest.
Iraagi valitsusväed alustasid USA toel esmaspäeval operatsiooni
ISISe väljaajamiseks Põhja-Iraagis asuvast Mosulist.
Lahingust sõltub palju: Mosul on ISISe viimane kants Iraagis.
Džihadistid vallutasid 1,5 miljoni elanikuga linna kahe aasta eest
ja kuulutasid välja kalifaadi, mis hõlmas Iraagi ja Süüria osasid.
Nüüd asus 30 000 sõdurist koosnev armee teele. Seal on iraaklasi,
kurdide peshmerga võitlejaid ja sunniitidest hõimusõdalasi.
Luureallikate hinnangul on Mosulis ca 8000 ISISe võitlejat.
USA teatel on operatsiooni ettevalmistused kestnud kuid
ja see on tähtis osa ISISe õõnestamisel ja hävitamisel.
See on nüüdseks ISISe viimane suur keskus Iraagis.
Operatsiooni alguseks on tehtud ettevalmistusi kuid.
Iraagi kaitsevägi on teinud mitmeid tähtsaid samme
USA ja meie liitlaste tugeval toel,
et valmistuda rünnakuks Mosulile.
See on selgelt tähtis osa suurematest jõupingutustest
ISISe õõnestamiseks ja lõplikuks hävitamiseks.
USA Kaitseministeeriumi teatel täitsid Iraagi väed oma eesmärgi
ja olid rünnaku esimesel päeval graafikust ees.
Nagu kõigis sõdades, maksavad tsiviilelanikud kõrgeimat hinda.
Rahvusvahelise Päästekomitee poliitika- ja planeerimisjuhi sõnul
tekitab lahing Mosuli pärast põgenikelaine.
Enamik inimesi põgeneb Iraagis peamiselt lõunasse ja kakku.
Mõned võivad tulla Kurdistani. Väike osa võib minna Süüriasse.
Sellest saab peamiselt riigisisene põgenikekriis,
mis on iraaklastele tuttav. Seal on hetkel üle 3 mln sisepõgeniku.
Iraagis endas vajab humanitaarabi üle 10 miljoni inimese.
See on humanitaarkatastroof humanitaarkatastroofi otsas.
ÜRO teatel nõuab lahing maailma suurimat ja keerukaimat
humanitaarjõupingutust. Kodu võib kaotada isegi miljon inimest
ja tsiviilelanikud võivad sattuda inimkilpideks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri